Ferrari 312T3, s katerim sta v sezoni 1978 dirkala Villeneuve in Reutemann, je imel mnogo čistejšo aerodinamiko, motor pa je bil izboljšan in je zdaj proizvajal približno 515 KM. Zaradi prestopa k novemu opremljevalcu s pnevmatikami, Michelinu, je bilo potrebno spremeniti vzmetenje in vpetje. Toda vse to trdo delo je bilo izničeno, zaradi revolucionarnega dirkalnika Lotus 79, ki je s številnimi krilci ustvarjal ogromen podtlak, tako da so ostali lahko zmagovali le ob okvarah Lotusa. Reutemann je zmagal štirkrat, Villeneuve pa je dosegel premierno zmago na domači Veliki nagradi Kanade. Reutemann je po sezoni prestopil v Lotus, zamenjal pa ga je Jody Scheckter. Ferrari je bil le tretji v konstruktorskem prvenstvu.